b'\n_START_ARTICLE_\nZorko Debeljak\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini \xc5\xbeelezni\xc4\x8darja Feliksa in gospodinje Ane Debeljak, rojene Trojer. Dru\xc5\xbeina je bila preseljena v Italijo in se leta 1948 vrnila v Vol\xc4\x8djo Drago. Osnovno \xc5\xa1olo je obiskoval v Italiji in Bukovici, ni\xc5\xbejo gimnazijo v \xc5\xa0empetru pri Gorici ter srednjo ekonomsko \xc5\xa1olo v Kopru (1955-1959) ter leta 1964 diplomiral na ljubljanski ekonomski fakulteti. Zaposlil se je pri podjetju Grosist-Gorica v \xc5\xa0empetru pri Gorici ter bil v letih 1975\xe2\x88\x921979 direktor podjetja, ki se je v tem \xc4\x8dasu preimenovalo v Primorje-Gorica. Julija 1979 se je zaposlil v tovarni Salonit Anhovo, kjer je bil do junija 1981 namestnik glavnega direktorja ter nato ste\xc4\x8dajni upravitelj tovarne avtomobilov Cimos v \xc5\xa0empetru pri Gorici. Leta 1982 je bil izvoljen za predsednika skup\xc5\xa1\xc4\x8dine ob\xc4\x8dine Nova Gorica. Po dveletnem mandatu je 1984 postal direktor Ljubljanske banke v Novi Gorici, julija 1990 pa je postal pomo\xc4\x8dnik generalnega direktorja Ljubljanske banke d.d. v Ljubljani in \xc4\x8dlan poslovodnega odbora iste banke.'